Gro Bakstad

Gro Bakstad (født 13. august 1966) er en norsk siviløkonom. Hun er konserndirektør økonomi og finans, strategi og utvikling i Posten Norge.

Bakstad ble i 2007 kåret til årets økonomileder. Hun var nummer 33 på tidsskriftet Kapitals oversikt over Norges hundre mektigste kvinner i 2008.

Bakstad er styreleder i Posten Forbrukerkontakt og en rekke datterselskaper av Posten Eiendom. Hun er også styremedlem i Farstad Shipping, det statlige foretaket Gassnova og IT-selskapet ErgoGroup.

Bakstad er utdannet siviløkonom og er statsautorisert revisor fra Norges handelshøyskole. Hun arbeidet som konsulent i Arthur Andersen 1990–1998, og var økonomisjef og økonomidirektør i Ocean Rig 1998–2000. Hun var seniorrådgiver i ProCorp fram til 2004 da hun ble ansatt som økonomidirektør i Posten Norge. Fra 2006 har hun vært konserndirektør økonomi og finans, strategi og utvikling.

Referanser 

Norske konsernsjefer
Norske revisorer
Norske siviløkonomer fra NHH
Fødsler i 1966